CELEX: E2013P0010
Language: fi
Date: 2013-06-28 00:00:00
Title: EFTAn valvontaviranomaisen 28 päivänä kesäkuuta 2013 Islantia vastaan nostama kanne (Asia E-10/13)

3.10.2013   
            
            
               FI
            
            
               Euroopan unionin virallinen lehti
            
            
               C 287/14
            
         EFTAn valvontaviranomaisen 28 päivänä kesäkuuta 2013 Islantia vastaan nostama kanne
   (Asia E-10/13)
   2013/C 287/10
   EFTAn valvontaviranomainen, Rue Belliard 35, 1040 Bryssel, Belgium, asiamiehinään Xavier Lewis ja Maria Moustakali, nosti 28 päivänä kesäkuuta 2013 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1)
            
            
               toteamaan, että jättäessään panematta asianmukaisesti täytäntöön Euroopan talousalueesta tehdyn sopimuksen liitteessä XVIII olevassa 21b kohdassa tarkoitetun säädöksen (Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto), sellaisena kuin se on mukautettuna ETA-sopimuksen pöytäkirjalla 1) 2 artiklan 1 kohdan a–d alakohdan ja 2 artiklan 2 kohdan a ja b alakohdan asetetun määräajan kuluessa Islanti on laiminlyönyt säädöksen mukaiset velvoitteensa.
            
         
               2)
            
            
               velvoittamaan Islannin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanneperusteena on se, että Islanti ei ole noudattanut 20 päivään elokuuta 2012 mennessä Euroopan talousalueesta tehdyn sopimuksen liitteessä XVIII olevassa 21b kohdassa tarkoitetun säädöksen (Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto), jäljempänä ’direktiivi’) 2 artiklan 1 kohdan a–d alakohdan ja 2 artiklan 2 kohdan a ja b alakohdan asianmukaisen täytäntöönpanon laiminlyönnistä 20 päivänä kesäkuuta 2012 annettua EFTAn valvontaviranomaisen perusteltua lausuntoa.
            
         
               —
            
            
               EFTAn valvontaviranomainen esittää, että Islanti on laiminlyönyt direktiivin 2 artiklan 1 kohdan a–d alakohdan ja 2 artiklan 2 kohdan a ja b alakohdan mukaiset velvoitteensa jättäessään toteuttamatta direktiivin täytäntöönpanon edellyttämät toimenpiteet asetetussa määräajassa.